डीमर्जर की मंजूरी के बाद स्टॉक में 6% से ज्यादा की गिरावट
FMCG कंपनी ITC ने सोमवार को अपने होटल बिजनेस को अलग करने का ऐलान किया है। कंपनी के बोर्ड ने इसके लिए मंजूरी दे दी है, जिसके बाद से लगातार कंपनी के स्टॉक में गिरावट जारी है। 24 जुलाई को ITC का स्टॉक लगभग 4%
FMCG कंपनी ITC ने सोमवार को अपने होटल बिजनेस को अलग करने का ऐलान किया है। कंपनी के बोर्ड ने इसके लिए मंजूरी दे दी है, जिसके बाद से लगातार कंपनी के स्टॉक में गिरावट जारी है। 24 जुलाई को ITC का शेयर नेशनल स्टॉक एक्सचेंज (NSE) पर 4.30% की गिरावट के साथ 469.35 रुपए के स्तर पर बंद हुआ।
वहीं, आज सुबह 10 बजे तक ITC के शेयर में 2.50% से ज्यादा की गिरावट देखी जा रही है। यानी दो दिन में शेयर में 6.8% की गिरावट देखी जा रही है। इससे पहले कंपनी के शेयर ने 24 जुलाई को 499.70 रुपए प्रति शेयर के स्तर पर 52 वीक हाई का बनाया था।
होटल बिजनेस में 40% हिस्सा ITC का होगा
एक्सचेंज फाइलिंग में ITC ने बताया है कि उसका होटल बिजनेस पूरी तरह से अलग नहीं होगा। डीमर्जर के बाद बनने वाली नई होटल कंपनी में ITC 40% हिस्सेदारी अपने पास रखेगी।
ITC होटल्स हो सकता है नई कंपनी का नाम
मीडिया रिपोर्ट के अनुसार, ITC से अलग होने के बाद नई सब्सिडियरी कंपनी का नाम ITC होटल्स हो सकता है। इस पर मैनेजमेंट अंतिम फैसला करेगा।
मार्केट कैपिटलाइजेशन क्या होता है?
मार्केट कैप किसी भी कंपनी के कुल आउटस्टैंडिंग शेयरों की वैल्यू है। इसका कैलकुलेशन कंपनी के जारी शेयरों की कुल संख्या को स्टॉक की कीमत से गुणा करके किया जाता है। मार्केट कैप का इस्तेमाल कंपनियों के शेयरों को कैटेगराइज करने के लिए किया जाता है, ताकि निवेशकों को उनके रिस्क प्रोफाइल के अनुसार उन्हें चुनने में मदद मिले। जैसे लार्ज कैप, मिड कैप और स्मॉल कैप कंपनियां।
मार्केट कैप = आउटस्टैंडिंग शेयरों की संख्या x शेयर की कीमत
मार्केट कैप कैसे काम आता है?
किसी कंपनी के शेयर में मुनाफा मिलेगा या नहीं इसका अनुमान कई फैक्टर्स से लगाया जाता है। इनमें से एक फैक्टर मार्केट कैप भी होता है। निवेशक मार्केट कैप को देखकर पता लगा सकते हैं कि कंपनी कितनी बड़ी है। कंपनी का मार्केट कैप जितना ज्यादा होता है उसे उतनी ही अच्छी कंपनी माना जाता है। डिमांड और सप्लाई के अनुसार स्टॉक की कीमतें बढ़ती और घटती है। इसलिए मार्केट कैप उस कंपनी की पब्लिक पर्सीव्ड वैल्यू होती है।
मार्केट कैप कैसे घटता-बढ़ता है?
मार्केट कैप के फॉर्मूले से साफ है कि कंपनी के जारी शेयरों की कुल संख्या को स्टॉक की कीमत से गुणा करके इसे निकाला जाता है। यानी अगर शेयर का भाव बढ़ेगा तो मार्केट कैप भी बढ़ेगा और शेयर का भाव घटेगा तो मार्केट कैप भी घटेगा।